Варшава договору (1955)
Варшава договору (1955) — социалисттик мамлекеттердин коргонуу уюму. 

Достук, кызматташтык жана өз ара жардам жөнүндөгү ушул договорго 1955-ж. 14-майда социалисттик мамлекеттердин Варшава кеңешмесинде Албания, Болгария, Венгрия, ГДР, Польша, Румыния, СССР жана Чехословакия кол койгон (Албания 1962- жылдан Варшава договорунун ишине катышпай, 1968-ж. сентябрда кол үзгөн). 

 Реми­литаризация жолу менен Батыш Германияны (ФРГ) НАТОго киргизүү максатын көздөгөн батыш мамлекеттери кабыл алган Париж келишими (1954) ратификацияланып, Европада тынчтыкка коркунуч туулганынан улам Варшава договору түзүлгөн. 
 Бул договор коргонуу мүнөзүндө гана болуп, социалисттик өлкөлөрдүн коопсуздугун камсыз кылуу, Европа­да тычтыкты сактоо максатына багытталган. БУУдун Уставына ылайык Варшава договорунун катышуучулары эл аралык мамилелеринде күч колдонбой зарыл шартта оз ара жардамдашып турушмак болгон. 
 Уюмдун мүчөлорү көз карандысыздык мене суверендүүлүктү ызааттоого, бири биринин жанa башка мамлекеттердин ички ишине кийлигишпөөгө, өз ара кадырлашуу принциптерин бекем кармоого, экономика жанa маданий байланыштарды өөрчүтүүгө, достук жанa кызматташтык духунда иш жүргүзүүгө милдеттенишкен. Өз ара пикир алмашууга жанa Договорду ишке ашырууга байланыштуу маселелерди карай туруу үчүн Саясий консультативдик комиссия (СКК) түзүлгөн.
 Договордун мөөнөтү — 20 жыл, эгер бул мөөнөт бүткөнгө бир жыл калганча тигил же бул өлкө договор­ду денонсация кылуу жөнүндө Польша өкмөтүнө билдирбесе, мөөнөт өзүнөн өзү он жылга узарат. Европада коллективдүү коопсуздук системасы түзүлүп, жалпы европалык договорго кол коюлса, Варшава договору өз күчүн жоготот.

Колдонулган адабияттар 
Кыргыз Совет Энциклопедиясы. Башкы редактор Б. О. Орузбаев. -Фрунзе: Кыргыз Совет Энциклопедиясынын башкы редакциясы, 1977. Том 2. В - Иридий. -672 б.
Тарых